open-index/open-wikipedia-markdown huggingface dataset:
Αντώνιος Αρκούδιος

Ο **Αντώνιος Αρκούδιος** ήταν Έλληνας λόγιος του 16ου αιώνα.

Γεννήθηκε στην Κέρκυρα. Έγινε δυτικός επίσκοπος Σολέτου. 

Εξέδωσε το «Νέον Ανθολόγιον πληρέστατόν τε και ακριβέστατον εις τας νυχθημένους κανονικάς ώρας τε και δεήσεις, συντεθέν και συλλεχθέν κατά την τάξιν του παλαιού και καθολικού τυπικού της παραδόσεως των αγίων Πατέρων, του τε αγίου Σάββα και του Στουδίτου, και το πλείστον του αγίου Όρους, ου μην δε αλλά και μέρος της παραδόσεως του οσιωτάτου πατρός ημών Ιωσήφ της μονής του αγίου Νικολάου των Κασούλων». Εκτυπώθηκε στη Ρώμη εκ της Βατικανικής Τυπογραφίας.

Ανευρίσκεται επίσης επιστολή του προς Σεβήρο (Lamii, Deliciae eruditorum).

## Πηγές
* 



Κατηγορία:Έλληνες λόγιοι του 16ου αιώνα
Κατηγορία:Ανατολικοί Ορθόδοξοι επίσκοποι
Ναθαναήλ Χύχας

Ο **Ναθαναήλ Χύχας** η Χίκας, (β΄μισό του 16ου αιώνα-μετά το 1621), ήταν Έλληνας λόγιος του 16ου αιώνα.
## Βιογραφικά στοιχεία
Γεννήθηκε στην Αθήνα στο β' μισό του 16ου αιώνα. Το κοσμικό όνομά του ήταν Νικόλαος. Σχετικά με την μόρφωσή του μόνο έμμεσα συμπεράσματα μπορούμε να εξάγουμε κυρίως από το *Περί των πρωτείων του πάπα* έργο του, το οποίο προϋποθέτει ικανοποιητική θεολογική και γενικώτερη κατάρτιση. Επίσης η μαρτυρία του Καλλίνικο Γ΄ Κωνσταντινουπόλεως ότι ο *Χύχας ήταν δάσκαλος της εν Χίω σχολής* πιστοποιεί την φροντισμένη παιδεία που έλαβε. Στη Χίο πρέπει να δίδαξε μετά το 1604.

Είναι άγνωστο αν και πότε ομολόγησε πίστη στον καθολικισμό. Κατά τον Μανούσακα η αρχική πληροφορία πως ο Χύχας μετέβη στην Ρώμη πριν το 1616 μαζί με έναν Έλληνα επίσκοπο για να δώσουν ομολογία πίστεως και έλαβε συστατικά γράμματα από τον επί των απορρήτων της Καθολικής προπαγάνδας Ingoli, κρίνεται ωςεπισφαλής διότι ο Ingoli είχε αυτήν την θέση μετά το 1622. Το σίγουρο είναι πως εντοπίζεται ο Χίχας στην Ιταλία στα 1616 αφού έχει εντοπιστεί επίγραμμά του εκείνης της χρονιάς. Στενή σχέση είχε με τον μητροπολίτη Γαβριήλ Σεβήρο όπως δείχνει και η μονωδία που συνέθεσε στον θάνατο του ιεράρχη. Μέχρι το 1619 διοίκησε τη χηρεύουσα μητρόπολη ως πατριαρχικός πρωτοσύγκελος μέχρι την άφιξη του διαδόχου του Θεοφάνη Ξενάκη.

## Συγγράμματα
Έγραψε σε απλή Ελληνική το έργο «Κατά Λατίνων πεντήκοντα και τρεις», μεταξύ 1594 και 1611. Ο δυτικός μοναχός Αιγίδιος a Cesaro το ανασκεύασε και το έκανε τρίγλωσσο με τον τίτλο: «Απολογίαι φρά Αιγιδίου του εκ Καισαρού εκ της τάξεως των λεγομένων Μινώρων του Αγίου Φραγκίσκου εις το κατά Λατίνων Ναθαναήλ Χύχα Αθηναίου» και το εξέδωσε στην Βεντία το 1678.
Στο έργο του αυτό απορρίπτει το Πρωτείο του Πάπα, και το αλάθητο.
Επίσης του αποδίδονται μερικά εγκωμιαστικά επιγράμματα, εκκλησιαστικά κηρύγματα, και αντιλατινικά κεφάλαια για το Άγιο Πνεύμα.

## Παραπομπές


## Πηγές
* 
*Gerhard Podskalsky, Η Ελληνική Θεολογία επί Τουρκοκρατίας: 1453-1821, μτφρ. πρωτ. Γεώργιος Μεταλληνός, εκδ. Μ.Ι.Ε.Τ., Αθήνα,2005, σελ.206-208
*Μανούσος Μανούσακας, «Ναθαναήλ Χίκας ο Αθηναίος και τα ανέκδοτα έργα αυτού», Επετηρίς του Μεσαιωνικού Αρχείου της Ακαδημίας Αθηνών, τομ.4 (1953), σελ.3-48

Κατηγορία:Έλληνες λόγιοι του 16ου αιώνα
Κατηγορία:Ορθόδοξοι λόγιοι
Ιωάννης Ναθαναήλ

Ο **Ιωάννης Ναθαναήλ** ήταν Έλληνας λόγιος του 16ου αιώνα. Στα τέλη του 16ου αιώνα ήταν μέγας Οικονόμος Κρήτης.
## Συγγράμματα
Έγραψε απάντηση προς τα ζητήματα του Βιβιανού, Ουρβινάτου κλπ. Επιστολή του από την Ρώμη το 1572 προς τον Γαβριήλ Σεβήρο εξεδόθη από τον Λάμιο.
## Πηγές
* 

Κατηγορία:Έλληνες λόγιοι του 16ου αιώνα
Χριστόφορος Κοντολέων

Ο **Χριστόφορος Κοντολέων** ή **Κονταλέος** ήταν Έλληνας λόγιος του 16ου αιώνα.

## Βιογραφικά στοιχεία
Γεννήθηκε στα Κύθηρα ή στη Μονεμβασιά και ήταν μάλλον Κρητικής καταγωγής, μετά την καταστροφή της μεγαλονήσου. Σπούδασε με υποτροφία στο Ελληνικό Γυμνάσιο της Ρώμης του Κωνσταντίνου Λάσκαρη που υποστηρίχθηκε από τον Πάπα Λέοντα Ι΄. Ήταν ένας από τους πιο φημισμένους μαθητές του εκπαιδευτικού ιδρύματος.

Λόγω της παιδείας του, μαζί με άλλους επιστήμονες της εποχής του, έτυχε της φιλίας και της προστασίας του Καρδιναλίου Ροδόλφου. Υπήρξε αντιγραφέας ελληνικών χειρογράφων και θεωρείται ο γραφέας του κώδικα Monachensis 400.

## Συγγράμματα
Έγραψε στα Λατινικά περί ψυχής καθώς και τριάντα περίπου φυλλάδια, συμπεριλαμβανομένων σχολίων για ομηρικούς στίχους, μεταξύ άλλων: Περί του Προλόγου της Ιλιάδας, Περί Προλόγου της Οδύσσειας και Αλληγορικό Σχόλιο στην Πανοπλία του Αγαμέμνονα.

## Παραπομπές


## Πηγές
* 
* 

Κατηγορία:Έλληνες λόγιοι του 16ου αιώνα
Κωνσταντίνος Ράλλης (λόγιος)

Ο **Κωνσταντίνος Ράλλης** ήταν Έλληνας λόγιος του 16ου αιώνα.

## Βιογραφικά στοιχεία
Γεννήθηκε στην Σπάρτη. Εκπαιδεύτηκε στο Ελληνικό Γυμνάσιο της Ρώμης και έγινε μέλος των οικείων του Καρδινάλιου Ροδολφίου. «Καλός και συνετώτατος» λέει ο Σοφιανός ότι ήταν.

## Πηγές
* 

Κατηγορία:Έλληνες λόγιοι του 16ου αιώνα
Κατηγορία:Σπαρτιάτες
Φράγκος Τελούντας

Ο **Φράγκος Τελούντας** ήταν Έλληνας λόγιος του 16ου αιώνα.
## Βιογραφικά στοιχεία
Διέπρεψε ίσως ως δικηγόρος στην Βενετία και απόκτησε φήμη. Ήταν μεγαλοπρεπέστατος και πολιτικώτατος ρήτωρ όπως τον ονομάζει ο Σοφιανός. 
## Πηγές
* 

Κατηγορία:Έλληνες λόγιοι του 16ου αιώνα
Ανάγλυφο Ελευσινιακού Νεκρόδειπνου

Το **Ελευσινιακό νεκρόδειπνο** είναι ανάγλυφο και αξιόλογο μνημείο ελληνικής τέχνης που βρέθηκε τον Οκτώβριο του 1885 στις ανασκαφές που έγιναν στο ιερό του αρχαιολογικού χώρου της Ελευσίνας.

## Περιγραφή
Το σχήμα του ανάγλυφου συχνά συνηθίζεται, ιδίως στα περισσότερα αναθηματικά ανάγλυφα του Ασκληπιείου των Αθηνών. Δεξιά και αριστερά παρατηρούμε δύο παραστάδες που υποβαστάζουν επιστύλιο με στέγη που είναι διακοσμημένη με ακροκέραμα. Το ανάγλυφο εικονίζει πέντε χαρακτήρες, από τους οποίους τρεις, ο άνδρας δεξιά και οι δύο γυναίκες στην μέση είναι οι κυριότεροι. Δεξιά αναπαύεται μισοξαπλωμένος και ακουμπισμένος με τον αριστερό του αγκώνα πάνω σε μαξιλάρι ηλικιωμένος γενειοφόρος άνδρας με πυκνή κόμη. Στο αριστερό του χέρι κρατάει κίστη, ενώ στο υψωμένο δεξί του χέρι κρατάει ρυτό. Φοράει ιμάτιο που καλύπτει το σώμα του από τη μέση και κάτω. Στα αριστερά του, στην άκρη της κλίνης του ανδρός, κάθεται μια γυναίκα, ντυμένη με χιτώνα και ιμάτιο, τα μαλλιά δεμένα πίσω, κρατάει ένα δυσδιάκριτο αντικείμενο στα χέρια. Μπροστά τους είναι ένα τραπέζι, πλούσια στρωμένο με στρογγυλά ή πυραμιδοειδή αντικείμενα που παριστάνουν ψωμί, καρπούς και άλλα φαγητά. Στο υπόλοιπο τμήμα του ανάγλυφου ανακαλύπτουμε από αριστερά προς τα δεξιά έναν κρατήρα, έναν γυμνό οινοχόο που κρατάει στο δεξί χέρι υψωμένη μια πρόχου, και υπηρετεί τα δύο τραπέζια. Στο δεύτερο τραπέζι κάθονται δύο γυναίκες. Η μία κάθεται επί σπονδυλοειδούς δίφρου που μοιάζει με σπόνδυλο κίονος. Είναι ντυμένη με πλούσιο και μακρύ χιτώνα και ιμάτιο, ενώ στο δεξί χέρι κρατάει μακρύ σκήπτρο. Τέλος η άλλη γυναίκα που φοράει επίσης χιτώνα αφήνοντας τον δεξί μαστό και μέρος του θώρακα ακάλυπτο. Στο τραπέζι βρίσκονται επίσης διάφορα τρόφιμα αντικείμενα.

Το ανάγλυφο φέρει την επιγραφή «ΘΕΩΙ ΘΕΑΙ ΛΥΣΙΜΑΧΙΔΗΣ ΑΝΕΘΗΚΕ».

## Ερμηνεία
Το παρόν ανάγλυφο είναι αξιόλογο ως προς τον τόπο της εύρεσης και για την εικονιζομένη παράσταση του λεγόμενου «Νεκρόδειπνου». Είναι το πρώτο λίθινο παράδειγμα του δείπνου του Πλούτωνα και της Περσεφόνης, οι οποίοι εδώ ονομάζονται «Θεός» και «Θεά». Ίσως παρόμοια να γιορτάζονταν τα «θεοξένια», γιορτή κατά την οποία οι αρχαίοι Έλληνες έστρωναν το κρεβάτι και το τραπέζι προς τιμήν και λατρεία διάφορων θεών. Ο Πλούτωνας εδώ παρουσιάζεται όχι με την έννοια του στυγνού άρπαγα της Περσεφόνης, αλλά ως πλουτοδότης θεός που συντελεί στην καρποφορία της γης. Μία από τις δύο γυναίκες, η αριστερά καθούμενη και πιο νεανική είναι η Περσεφόνη, εικονίζεται ως σύζυγος του Πλούτωνα και δέσποινα του Άδη, ενώ η στα δεξιά της καθήμενη και πιο ηλικιωμένη είναι η Δήμητρα, που χαίρεται την επάνοδο της πολυπόθητης θυγατέρας της, την επάνοδο της άνοιξης και την αναβίωση της φύσης.

## Πηγές
* 

Κατηγορία:Ανάγλυφα
Κατηγορία:Εθνικό Αρχαιολογικό Μουσείο Αθηνών
Μελέτιος Βλαστός

Ο **Μελέτιος Βλαστός** ήταν Έλληνας λόγιος του 16ου αιώνα. Γεννήθηκε στο Ρέθυμνο Κρήτης. Ασπάστηκε τον μοναχικό βίο. Φαίνεται ότι διέτριψε στην Ελλάδα και δίδασκε γράμματα στα παιδιά. Μαθητής του ήταν ο Κύριλλος Λούκαρις. Φέρεται επιστολή του προς τον Μαργούνιο το 1590.

## Πηγές
*
*

Κατηγορία:Έλληνες λόγιοι του 16ου αιώνα
Μανουήλ Βλαστός

Ο **Μανουήλ Βλαστός** ήταν Έλληνας λόγιος του 16ου αιώνα.
## Βιογραφικά στοιχεία
Συγγενής του ήταν μάλλον ο Μελέτιος Βλαστός. Σπούδασε το 1592 στην Πάδοβα και κατόπιν μετέβη στη Βενετία όπου έζησε αποκτώντας φήμη ως λόγιος. 
## Συγγράμματα
Ο Μανουήλ Λαμίος φέρει επιστολές του προς τον Διονύσιο Κατηλιανό, ιερομόναχο Πασατούρη, επίσκοπο Μονεμβασίας και άλλους. Προς τον Μανουήλ Βλαστό απηύθυναν επιστολή ο Λεόντιος ο Κύπριος και ο Κατηλιανός. 
## Πηγές
* 

Κατηγορία:Έλληνες λόγιοι του 16ου αιώνα
Γεώργιος Βλαστός

Ο **Γεώργιος Βλαστός**, ο επιλεγόμενος **Πουνιαλέτος** ήταν Έλληνας λόγιος του 16ου αιώνα.

## Βιογραφικά στοιχεία
Γεννήθηκε στην Κρήτη. Διέτριβε στη Βενετία και επιμελήθηκε υπό του Χριστοφόρου Τζανέτου την έκδοση των Μηναίων του Σεπτεμβρίου, Οκτωβρίου, Νοεμβρίου, Ιανουαρίου και Φεβρουαρίου (1552-1596).

## Πηγές
* 



Κατηγορία:Έλληνες λόγιοι του 16ου αιώνα
Διονύσιος ιερομόναχος

Ο ιερομόναχος **Διονύσιος** ήταν Έλληνας λόγιος του 16ου αιώνα.

## Βιογραφικά στοιχεία
Διέμεινε στην Κωνσταντινούπολη. Ήταν φίλος του Μαργουνίου, και πιθανώς μαθητής. Καταγίνονταν ιδίως περί φυσικομαθηματικές και θεολογικές μελέτες, και ήταν φίλος του δικαιοφύλακα Ζυγομαλά.

## Συγγράμματα
Επιστολή του βρίσκεται προς τον Μαργούνιο από τον Γαλατά. 

## Πηγές
* 

Κατηγορία:Έλληνες λόγιοι του 16ου αιώνα
Ηρακλής Χαλικιόπουλος

Ο **Ηρακλής Χαλικιόπουλος** (1855 - 1937) ήταν από τους πρώτους Έλληνες δραματικούς ηθοποιούς στην ιστορία του νεοελληνικού θεάτρου.

Γεννήθηκε το 1855. Από νωρίς τον μάγεψε το θέατρο και αν και αυτοδίδακτος γρήγορα διακρίθηκε σε δραματικούς και λεπτούς κωμικούς ρόλους. Με την έναρξη λειτουργίας του Βασιλικού θεάτρου προσλήφθηκε από τους πρώτους στο θίασο αυτού και σχεδόν αμέσως ανέλαβε πρωταγωνιστικούς ρόλους. Πέθανε το 1937. Στην εγκυκλοπαίδεια του Θόδωρου Έξαρχου αναφέρεται ως Χαλκιόπουλος.

## Πηγές
*«Μεγάλη Ελληνική Εγκυκλοπαίδεια» τομ. ΚΔ΄, σελ. 419 

Κατηγορία:Έλληνες ηθοποιοί θεάτρου
Νείλος Χίος

Ο **Νείλος Χίος** ήταν Έλληνας λόγιος του 16ου αιώνα.
## Συγγράμματα
Έγραψε εγκώμιο της συμπολίτιδός του Αγίας Ματρώνης.
## Πηγές
* 

Κατηγορία:Έλληνες λόγιοι του 16ου αιώνα
Θεοφάνης Λογαράς

Ο **Θεοφάνης Λογαράς** ήταν Έλληνας λόγιος του 16ου αιώνα.

## Βιογραφικά στοιχεία
Γεννήθηκε στην Κύπρο. Έγινε ιερομόναχος.

## Συγγράμματα
Επιμελήθηκε στη Βενετία το 1575 κοντά στον Χριστόφορο Τζανέτο την έκδοση του Ευαγγελίου.

## Πηγές
* 



Κατηγορία:Έλληνες λόγιοι του 16ου αιώνα
Κατηγορία:Κύπριοι κληρικοί
Ευαγγελία Νίκα

Η **Ευαγγελία Νίκα** (ως Ευαγγελία Ρούσου, Αθήνα 1881 - Αθήνα 1902) ήταν Ελληνίδα πρωταγωνίστρια της ελληνικής θεατρικής σκηνής.

## Βιογραφία
Από πάρα πολύ μικρή ηλικία ανέβηκε στη θεατρική σκηνή, πολύ πριν την ίδρυση του Βασιλικού θεάτρου, χαρακτηριζόμενη ως «παιδί θαύμα». Σε ηλικία μόλις πέντε ετών εμφανίστηκε στη σκηνή του Θεάτρου Μπούκουρα, παίζοντας το μικρό Λουκιανό στο δράμα «Ο Γεροδεκανέας». Αργότερα σε ηλικία οκτώ ετών έπαιξε στο Θέατρο Απόλλων της Σύρου στο περιπετειώδες δράμα «Οι πειρατές της Σαβάνας», υποδυόμενη με επιτυχία τη μικρή Εύα Μοράλες και κατενθουσιάζοντας τους Συριανούς.

Στη συνέχεια ανέλαβε την Ευαγγελία Ρούσου, με σκοπό να της διδάξει τα πρώτα μαθήματα υποκριτικής, η Ευαγγελία Παρασκευοπούλου, στο θίασο της οποίας έπαιξε και τον πρώτο μεγάλο ρόλο, υποδυόμενη σε παράσταση στο Βόλο τη Νέλλη στο δράμα «Σάρα και Κάρολος» του Πάολο Τζακομέτι, όπου και απέσπασε τον ιδιαίτερο θαυμασμό. Τότε ήταν ηλικίας 12 ετών. Από εκείνη την εποχή η Ευαγγελία αφιερώθηκε ολόψυχα στο θέατρο.

## Προσωπική ζωή
Το 1900 παντρεύτηκε στην Κωνσταντινούπολη τον επίσης μεγάλο ηθοποιό και μετέπειτα θιασάρχη Αντώνιο Νίκα. Τελειοποιώντας την θεατρική της τέχνη δίπλα στον σύζυγό της έπαιξε πλείστους ρόλους, παρά το βραχύ βίο της, όπως τη Δεισδαιμόνα στον "Οθέλλο" του Σαίξπηρ, τη Μηλίτσα στο δράμα "Δια το στέμμα" του Κοππέ, την "Ανδρεΐνη" στο ομώνυμο έργο του Σαρντού, τη "Διδώ" από την ομώνυμη τραγωδία του Πολύβιου Δημητρακόπουλου, καθώς και πολλούς άλλους ρόλους.

Η Ευαγγελία Νίκα πέθανε απροσδόκητα. Ο σύζυγός της, Αντώνιος Νίκας, θιασάρχης πλέον λίγα χρόνια αργότερα ξαναπαντρεύτηκε. Η δεύτερη σύζυγός του ήταν η επίσης ηθοποιός και μετέπειτα θιασάρχης Ροζαλία Νίκα.

## Πηγές
* *Μεγάλη Ελληνική Εγκυκλοπαίδεια*, τομ.ΙΗ΄, σελ.275.

Κατηγορία:Ελληνίδες ηθοποιοί θεάτρου
Σιδηροδρομικός Σταθμός Αιτωλικού Πόλης

Ο **Σιδηροδρομικός Σταθμός Αιτωλικού Πόλης** ήταν σταθμός των Σιδηροδρόμων Βορειοδυτικής Ελλάδος, επί της σιδηροδρομικής γραμμής Αιτωλικού - Κατοχής, στη χιλιομετρική θέση 1,200 από το σταθμό Αιτωλικού. Βρισκόταν στο Αιτωλικό και πήρε το όνομά του τόσο από την πόλη που εξυπηρετούσε όσο και από το γεγονός ότι βρισκόταν εντός αυτής (σε αντιδιαστολή με τον σταθμό Αιτωλικού ο οποίος βρισκόταν εκτός αυτής). Εγκαινιάστηκε το 1912 και έκλεισε το 1943, μαζί με τη γραμμή Αιτωλικού - Κατοχής. Διέθετε πλευρική αποβάθρα.

Αιτωλικο Πολη
Αιτωλικο Πολη
Αιτωλικο Πολη
Κατηγορία:Αιτωλικό
Νόρφολκ Χάουζ

Το **Νόρφολκ Χάουζ**, στην Πλατεία Σεν Τζέιμς (St James's Square) 31, στο Λονδίνο κτίσθηκε το 1722 για τον Δούκα του Νόρφολκ. Ήταν μια βασιλική κατοικία για μια μικρή περίοδο μόνο, όταν ο Φρειδερίκος, Πρίγκιπας της Ουαλίας, πατέρας του Βασιλιά Γεώργιου Γ', έζησε εκεί το 1737-1741, μετά τον γάμο του το 1736 με την Πριγκίπισσα Αυγούστα του Ζάξε-Γκότα,κόρη του Φρειδερίκου Β', Δούκα του Ζάξε-Γκότα. Ο Βασιλιάς Γεώργιος Γ' γεννήθηκε στο σπίτι, το οποίο προσφέρθηκε στο βασιλικό ζεύγος από τον 9ο Δούκα του Νόρφολκ.

Η οικογένεια μετακόμισε στο Λέστερ Χάουζ το 1742, και θα παρέμενε το σπίτι του πρίγκπα μέχρι το θάνατο  του εννέα χρόνια μετά, και της συζύγου του μέχρι το θάνατο της το 1764. 

Το αυθεντικό Νόρφολκ Χάουζ παρέμεινε στην ιδοκτησία των Δουκών του Νόρφολκ έως το 1938 όταν κατεδαφίσθηκε και ο χώρος έγινε ένα κτήριο γραφείων. Αυτό το κτήριο υπηρέτησε ως γραφεία για δτρατιωτικούς από μια ποικιλία συμμαχικών δυνάμεων περιλαμβανομένης της 1ης Στρατιάς Καναδά και το Ανώτατο Αρχηγείο Συμμαχικών Δυνάμεων Ευρώπης υπό τον Στρατηγό Ντουάιτ Αϊζενχάουερ στον Β' Παγκόσμιο Πόλεμο. Δύο πλάκες στο εξωτερικό του κτηρίου ενθυμίζουν τον ρόλο του κτηρίου στον Β' Παγκόσμιο Πόλεμο.  

Μέρος του εσωτερικού του σπιτιού του δέκατου όγδοου αιώνα επιβιώνει, ειδικά το Μουσικό Δωμάτιο, σχεδιασμένο από τον Τζιοβάννι Μπατίστα Μπόρρα για τον 9ο Δούκα. Αποκατεστημένο και επαναδιακοσμημένο στο αρχικό του σχέδιο με καθαρή λευκή μπογιά με επιχρύσωση, σκαλιστό ξύλινο διάκοσμο, αφού διατηρήθηκε σε αποθήκη, το δωμάτιο εκτίθεται τώρα στο Μουσείο Βικτωρίας και Αλβέρτου.

Σήμερα το κτίριο είναι μοντέρνα γραφεία. Το εσωτερικό έχει πλήρως καταστραφεί και επισκευασθεί τα πρόσφατα έτη.

## Εξωτερικοί σύνδεσμοι
*Detailed history and description  - from the *[[Survey of London]]*.
* 

Κατηγορία:Βασιλικές κατοικίες στο Λονδίνο
Ρίμπνικ

Το **Ρίμπνικ**  είναι πόλη της Νότιας  Πολωνίας, στο  Βοεβοδάτο της Σιλεσίας. Το Ρίμπνικ βρίσκεται κοντά στα σύνορα με την Τσεχία  και μόλις εκτός από το νότιο σύνορο της μεγαλύτερη αστικής περιοχής στην Πολωνία, δηλαδή την *Άνω Μητροπολιτική Ένωση  της Σιλεσίας*. Το Ρίμπνικ βρίσκεται περίπου  290 χλμ. νότια της Βαρσοβίας και σχεδόν 100 χλμ  δυτικά της  Κρακοβίας.

Η πόλη του Ρίμπνικ έχει πληθυσμό 141.387 κατοίκων περίπου (Ιούνιος 2009) και η μητροπολιτική της περιοχή κατοικείται από  700.000. Η περιοχή του Ρίμπνικ  είναι μια σημαντική περιοχή της Πολωνίας, και αναγνωρισμένο κέντρο πολιτισμού, με το διάσημο Μουσικό Σχολείο και την Φιλανθρωπική Ορχήστρα.

## Πληθυσμός και τοποθεσία
Η πόλη μόνον  έχει 141.387  (μεταξύ αυτών και 0.03% αλλοδαπούς), πυκνότητα: 955.3 ανά χλμ². (στις 30 Ιουνίου 2009). Το Ρίμπνικ κατατάσσεται ως η  25η μεγαλύτερη πόλη της Πολωνίας. Η ανεργία στο Ρίμπνικ είναι εντυπωσιακά χαμηλότερη (4.6%) απ'ό,τι ο εθνικός μέσος όρος, ο οποίος φτάνει το 8.8% (Οκτώβριος 2008). Από εθνολογική άποψη, το 88% του πληθυσμού του Ρίμπνικ δηλώνουν ότι είναι *Πολωνοί*, το 9%  *Σιλεσιανοί* και το 3% "άλλοι".  

Η πόλη του Ρίμπνικ είναι το κέντρο μιας Μητροπολιτικής Περιοχής, της *Περιοχής Άνθρακα του Ρίμπνικ* (στα πολωνικά:*Rybnicki Okręg Węglowy*) με έναν πληθυσμό  0.7 εκατομμυρίων. Η απόσταση από το  Κατοβίτσε είναι περίπου  50&nbsp;χλμ, και από την  Οστράβα είναι περίπου  30&nbsp;χλμ.

## Ιστορία
Το όνομα της πόλης προέρχεται από την πολωνική λέξη ψάρι (ryba) και σημαίνει  "μικρή λίμνη με ψάρια" στην αρχαία Πολωνική γλώσσα. (όπως και στην γλώσσα Ρομανί όπου  rebniko σημαίνει "μικρή λίμνη με ψάρια" μέχρι σήμερα). Το όνομα υποδηλώνει την σημασία της εκτροφής ψαριών για την οικονομία της πόλης στον Μεσαίωνα, που αντανακλάται και στο οικόσημό της μέχρι σήμερα. 

Wieża Ciśnień 

## Εξωτερικοί σύνδεσμοι
* 

Κατηγορία:Πόλεις του Βοεβοδάτου Σιλεσίας
Αντιγόνη Παπαμικροπούλου

Η **Αντιγόνη Παπαμικροπούλου** (Πάτρα 1889 - 23 Μαρτίου 1980), ήταν Ελληνίδα πιανίστα και συνθέτης.

Γεννήθηκε στην Πάτρα αλλά έζησε τα πρώτα παιδικά της χρόνια στη Μασσαλία , σε ηλικία 5 ετών η οικογένεια της επέστρεψε στην Πάτρα. Από μικρή ηλικία έδειξε κλίση στη μουσική και πήρε τα πρώτα μαθήματα στη σχολή Κλειδοκυμβάλου της Αντωνάκη, επτά ετών έπαιξε πρώτη φορά μπροστά στο κοινό στην αίθουσα της φιλαρμονικής Πατρών παίζοντας την πρώτη σονάτα του Μπετόβεν. 

Σπούδασε επί πέντε έτη στη μουσική βασιλική ακαδημία του Λονδίνου πιάνο και σύνθεση , και αποφοίτησε με άριστα . Επιστρέφοντας στην Πάτρα έδωσε πολλές παραστάσεις και διαλέξεις στο τοπικό παράρτημα του λυκείου Ελληνίδων και στη Φιλαρμονική Πατρών , δίδαξε πιάνο σε νέους και νέες της πόλης , επίσης αρθρογραφούσε στον τοπικό τύπο σε θέματα που αφορούσαν την μουσική. 

Μετέβη στο Λονδίνο όπου έμεινε ένα χρόνο και έδωσε πολλές παραστάσεις πιάνου , εκεί έγραψε τις πρώτες συνθέσεις της για πιάνο, το "κλάμα του βοσκού", το "καημένα Ελληνόπουλα" , "της Αρκαδιάς το διάσελο" και το "Ελληνόπουλα μου γεια σου". Στο Λονδίνο μάλιστα εξέδωσε και τη ποιητική συλλογή "το κλάμα του βουνού". Επιστρέφοντας από το Λονδίνο εγκαταστάθηκε στην Πάτρα δίνοντας πολλές παραστάσεις εκεί αλλά και στην Αθήνα. Η σύνθεση της "ο χορός του λευκού ρόδου" βραβεύτηκε με το Ανώτατο βραβείο της βασιλικής μουσικής ακαδημίας Λονδίνου (Highest Award). Άλλη σύνθεση της η "Καλαβρυτινή σουίτα" εκδόθηκε στην Λειψία. 

Αδελφές της ήταν η Ισμήνη επίσης πιανίστα και η Ηλέκτρα πιανίστα συγγραφέας και ηθοποιός. Συγγενικούς δεσμούς με την Α. Παπαμικροπούλου έχουν οι Ανδρέας και Θάνος Μικρούτσικος.

## Πηγές
*Ιωάννου Χατζηιωάννου, *Πανελλήνιον Λεύκωμα Εθνικής Εκατονταετηρίδος 1821 - 1921*, τόμος Δ', Τύποις Ανωνύμου εταιρείας εκδόσεων "Νέα Ελληνική Ηώς", Αθήνα 1927

Κατηγορία:Έλληνες συνθέτες
Κατηγορία:Έλληνες πιανίστες
Στέφανος Ματθίας

Ο **Στέφανος Ματθίας** (1935 - 2009) ήταν διαπρεπής νομικός και πρόεδρος του Αρείου Πάγου.

Γεννήθηκε στην Αθήνα. Σπούδασε νομικά στο πανεπιστήμιο Αθηνών και πραγματοποίησε μεταπτυχιακές σπουδές στη Γαλλία. Το 1961 εισήλθε στο δικαστικό σώμα, το 1990 προήχθη σε αρεοπαγίτη, διετέλεσε διευθυντής της Εθνικής σχολής Δικαστών, αντιπρόεδρος του Αρείου Πάγου και το 1996 επελέγη πρόεδρος του Αρείου Πάγου, θέση στην οποία παρέμεινε μέχρι το 2002 οπότε και του δόθηκε ο τίτλος του επίτιμου προέδρου του Αρείου Πάγου. Κατά τη διάρκεια της θητείας του ήρθε σε σύγκρουση με τον τότε υπουργό δικαιοσύνης Μιχαήλ Σταθόπουλο για την αναθεώρηση του Συντάγματος και τις παρεμβάσεις των πολιτικών στο έργο της δικαιοσύνης.

Μετά τη συνταξιοδότησή του συνέχισε να ασχολείται με τα νομικά παρεμβαίνοντας τακτικά. Ήταν μέλος στο δ.σ. της Κίνησης Πολιτών για μια ανοιχτή κοινωνία καθώς και επίτιμος διδάκτωρ του Εθνικού και Καποδιστριακού πανεπιστημίου Αθηνών. Από μικρός ασχολείτο με τη ζωγραφική με καθηγητή τον γνωστό ζωγράφο Σπύρο Παπαλουκά, το δε μουσείο της πόλεως των Αθηνών έχει κυκλοφορήσει βιβλίο σχετικά με το καλλιτεχνικό του έργο του Στέφανου Ματθία. Επίσης είχε πλούσιο συγγραφικό έργο νομικού περιεχομένου  έχοντας δημοσιεύσει περισσότερες από 20 μελέτες ιδιωτικού δικαίου (Μελετήματα ιδιωτικού δικαίου).

Απεβίωσε στην Αθήνα στις 2 Σεπτεμβρίου 2009 από ανακοπή καρδιάς και ενταφιάστηκε στο νεκροταφείο Παλαιού Φαλήρου.

## Πηγές


Κατηγορία:Πρόεδροι του Αρείου Πάγου
Κατηγορία:Έλληνες συγγραφείς του 20ού αιώνα
Κατηγορία:Έλληνες ζωγράφοι του 21ου αιώνα
Κατηγορία:Έλληνες ζωγράφοι του 20ού αιώνα
Γεώργιος Κορέσιος

Ο **Γεώργιος Κορέσιος** ήταν Έλληνας λόγιος του 17ου αιώνα.

## Βιογραφικά στοιχεία
Γεννήθηκε στη Χίο και εκπαιδεύτηκε στην Πίζα της Ιταλίας, όπου και δίδαξε τα ελληνικά, διαδεχόμενος τον Κρήτα Μοχέτη. 

Επέστρεψε στην Ελλάδα και ακολούθησε το επάγγελμα του ιατρού. Αγωνίστηκε δυναμικά υπέρ της ορθόδοξης πίστης και γι' αυτό έγινε στόχος στις επιθέσεις των λατινοφρώνων Καρυοφύλλη και Αλλάτιου. 

Απεβίωσε στη Χίο υπέργηρος και άγαμος.

## Συγγράμματα
* Διήγησις του λαμπρού αγώνος των Φλωρεντίων. Βενετία 1611, παρά Πινέλω. 
* Περιγραφή Άθωνος
* Μετεωρολογικά, και διάφορα ζητήματα και λύσεις
* Σχόλια εις την σύνοψιν των κανόνων Νείλου του Χίου.
* Αντιρρητικός προς Βελλαρμίνον
* Εξήγησις του συμβόλου της πίστεως
* Θεολογίας Σύνταγμα
* Περί Αγίας Τριάδος
* Περί μυστηρίων, ή κατά Λατίνων βιβλίον Β'
* Απάντησις κατά της ΤΤάργας
* Περί ευχαριστείας. Διάλεξις μετά τινών των φράρων. Τυπώθηκε στο Λονδίνο 
* Περί ανθρωπίνων έργων
* Απάντησις εις Πανοπλίαν
* Περί τεθνεώτων
* Περί διωγμών της εκκλησίας
* Διαλέξεις έξ περί του αγίου πνεύματος
* Περί αρχής του Πάπα
* Περί του εν δόξη καραρτηρίου πυρός
* Περί απολαύσεως των Αγίων
* Συντομία των ιταλικών αμαρτημάτων
* Εγχειρίδιον περί εκπορεύσεως του αγίου πνεύματος
* Διαλέξεις προς Λήγηρ
* Περί προορισμού, χάριτος, και αυτεξουσίου
* Περί ελληνικών εθίμων
* Περί εκπορεύσεως του αγίου πνεύματος, προς Λεονάρδον τον Χίον
* Ακολουθία ασματική του αγίου μάρτυρος Θεοφίλου του Ζακυνθίου, μαρτυρήσαντος εν Χίω. Εκδόθηκε στη Ζάκυνθο το 1856 από τον Σέργιο Χ. Ραφτάνη
* Επιγράμματα και ποιήματα ελληνιστί και λατινιστί
* Επιστολαί προς Γοάριον, Κορυδαλλέα, κλπ.
* Lbellum de imperialis
* Contra le gallecianti del Galileo
* Ο Παπαδόπουλος αναφέρει άλλο ένα σύγγραμμα του Κορεσίου κατά Λατίνων, το οποίο παραδόθηκε στην πυρρά στη Ρώμη επί Ουρβανού Β'.

## Πηγές

* 

## Εξωτερικοί σύνδεσμοι
*Γεώργιος Κορέσιος στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες λόγιοι του 17ου αιώνα
Κατηγορία:Έλληνες συγγραφείς
Κατηγορία:Έλληνες ιατροί του 17ου αιώνα
Έξι

Η λέξη **Έξι** μπορεί να αφορά:

* Στο έτος 6 μ.Χ.
* Στο έτος 6 π.Χ.
* Στον αριθμό 6 (αριθμός)
Τρία

Η λέξη **Τρία** μπορεί να αναφέρεται:

* Στο έτος 3 μ.Χ.
* Στο έτος 3 π.Χ.
* Στον φυσικό αριθμό 3
* Στην τράπουλα το φύλλο 3.
Επτά

Η λέξη **Επτά** ή **Εφτά** μπορεί να αφορά:

* Στο έτος 7 μ.Χ.
* Στο έτος 7 π.Χ.
* Στον αριθμό 7

## Δείτε επίσης
*Seven
Τάτσης Μαγγίνας

Ο **Αναστάσιος (Τάτσης ή Τάτζης) Μαγγίνας** (1792 - 16 ή 17 Νοεμβρίου 1880) ήταν Έλληνας αγωνιστής του 1821 και πολιτικός, πληρεξούσιος σε δυο εθνοσυνελεύσεις, μέλος του Πανελληνίου, της Γερουσίας, του Συμβουλίου της Επικράτειας και δυο φορές υπουργός Οικονομικών.

## Βιογραφικά στοιχεία
Γεννήθηκε στον Αστακό Αιτωλοακαρνανίας το 1792. Νέος υπηρέτησε στον Ιωάννη Κωλέττη, σύμβουλο του Αλή-πασά, και έγινε γραμματέας τού Βελή-πασά, γιου τού Αλή. Αναφέρεται ότι είχε μυηθεί από τη Φιλική Εταιρεία και ότι με τη σειρά του είχε μυήσει αρκετούς στον αγώνα, ανάμεσα σε αυτούς και τον Ιωάννη Στάϊκο. Πριν την αρχή της επανάστασης, χρηματοδότησε την αγορά προμηθειών μαζί με τους Χρηστάκη Στάϊκο, Πέτρο Μπαμπινιώτη και Πάνο Γαλάνη και άλλους Ακαρνάνες από το φίλο του Κωνσταντίνο Δρακούλη στην Ιθάκη.

Πολέμησε αργότερα στην δυτική Στερεά μαζί με τους Έλληνες επαναστάτες. Διορίστηκε επιμελητής των στρατευμάτων της δυτικής Ελλάδας. Πήρε μέρος στις μάχες της πολιορκίας του Μεσολογγίου διευθύνοντας μαζί με το Μήτσο Κοντογιάννη τον προμαχώνα του Φραγκλίνου, όπου και τραυματίστηκε στο κεφάλι. Αιχμαλωτίστηκε με όλη του την οικογένεια από τον Κιουταχή και έμεινε αιχμάλωτος επί σχεδόν δυο χρόνια στην Πρεμετή της Αλβανίας. Διέφυγε στην Κάλαμο της Επτανήσου και στη συνέχεια έγινε πληρεξούσιος της Εθνοσυνέλευσης της Τροιζήνας το 1827. Επί Καποδίστρια διετέλεσε μέλος τού Πανελληνίου το 1828 και εκλέχθηκε πληρεξούσιος στη Δ' Εθνοσυνέλευση Άργους το 1829 και κατόπιν γερουσιαστής το ίδιο έτος. Αργότερα διορίστηκε μέλος τού Συμβουλίου τής Επικρατείας, το 1844 γερουσιαστής. Κατά τα χρόνια της Βασιλείας του Όθωνα είχε διοριστεί υπουργός Οικονομικών το 1848. 

Συμμετείχε στην επανάσταση του 1862 για την εκθρόνιση του Όθωνα, και αργότερα ανέλαβε και πάλι το υπουργείο Οικονομικών, στις 11 Οκτωβρίου του 1862 στην Προσωρινή Κυβέρνηση της Ελλάδος μέχρι τις 8 Φεβρουαρίου 1863. Αργότερα έγινε πρεσβευτής. 

Η κηδεία του έγινε στις 18 Νοεμβρίου 1880 στην Μητρόπολη. Τον επικήδειο λόγο εκφώνησε ο καθηγητής Νικόλαος Σαρίπολος.

## Παραπομπές


## Πηγές
* Άτλαντας προσωπικοτήτων του νομού Αιτωλοακαρνανίας

Κατηγορία:Έλληνες γερουσιαστές
Κατηγορία:Έλληνες διπλωμάτες
Κατηγορία:Έλληνες πληρεξούσιοι
Κατηγορία:Έλληνες υπουργοί Οικονομικών
Κατηγορία:Αγωνιστές του 1821
Πέντε

Η λέξη **Πέντε** μπορεί να αναφέρεται:

*Στο έτος 5 μ.Χ.
*Στο έτος 5 π.Χ.
*Στον αριθμό 5
*Στην τράπουλα το φύλλο 5.
Δύο

Ο αριθμός **Δύο** μπορεί να αναφέρεται:

*Στο έτος 2 μ.Χ.
*Στο έτος 2 π.Χ.
*Στον αριθμό 2
*Στην τράπουλα το φύλλο 2
Εικονικό φάρμακο

Ένα **εικονικό φάρμακο** (αγγλικά: **placebo**) είναι μια πλαστή (εικονική) ιατρική παρέμβαση που μπορεί να παραγάγει το φαινόμενο της αυθυποβολής. Συνήθεις εικονικές παρεμβάσεις είναι τα αδρανή σκευάσματα (δισκία). Σε μια τέτοια εικονική θεραπευτική διαδικασία χορηγείται στον ασθενή ένα αδρανές χάπι, δίνεται στον ασθενή πληροφορία ότι αυτό μπορεί να βελτιώσει την κατάστασή του, αλλά δεν δίνεται πληροφορία ότι είναι στην πραγματικότητα αδρανές. Μια τέτοια παρέμβαση μπορεί να κάνει τον ασθενή να πιστέψει ότι η θεραπεία θα αλλάξει την κατάστασή του, και αυτή η πεποίθηση μπορεί να παραγάγει μια υποκειμενική αντίληψη θεραπευτικού αποτελέσματος, κάνοντας τον ασθενή να αισθανθεί ότι η κατάστασή του έχει βελτιωθεί. Το φαινόμενο αυτό είναι γνωστό ως το φαινόμενο placebo (πλασίμπο).

## Η χρήση τους
Εικονικά σκευάσματα χρησιμοποιούνται ευρέως στην ιατρική έρευνα, αλλά όχι στην ιατρική πρακτική, και το φαινόμενο placebo είναι ένα ευρέως διαδεδομένο φαινόμενο. Οι επιδράσεις της αδρανούς ιατρικής παρέμβασης ενδέχεται να περιλαμβάνονται στις επιδράσεις πολλών ενεργών ιατρικών παρεμβάσεων. Οι επιδράσεις της αυθυποβολής υποδείχνουν σε σημασία της αντίληψης και σε ρόλο του εγκεφάλου στη σωματική υγεία. Ωστόσο, αν χρησιμοποιείται ως θεραπεία σε κλινική ιατρική (σε αντίθεση με την εργαστηριακή έρευνα), η απάτη που συνεπάγεται η χρήση εικονικών σκευασμάτων δημιουργεί, μεταξύ άλλων, ηθικά προβλήματα για τη σχέση ειλικρίνειας μεταξύ του γιατρού και του ασθενούς. Η Επιτροπή Επιστήμης και Τεχνολογίας της Βουλής των Κοινοτήτων στο Ηνωμένο Βασίλειο αναφέρει ότι: «... η συνταγογράφηση εικονικών σκευασμάτων ... συνήθως βασίζεται σε κάποιο βαθμό εξαπάτησης του ασθενούς» και «συνταγογράφηση εικονικών σκευασμάτων είναι κακή ή και επιβλαβής ιατρική πρακτική. Οι επιδράσεις τους είναι αναξιόπιστες και απρόβλεπτες και δεν μπορούν να αποτελούν τη μόνη βάση για οποιαδήποτε θεραπεία εντός του Εθνικού Συστήματος Υγείας.»

Μετά από δημοσίευση του Henry Κ. Beecher το 1955 το φαινόμενο είχε θεωρηθεί ότι έχει κλινικά σημαντικές επιδράσεις. Η άποψη αυτή αμφισβητήθηκε όταν το 2001 μια συστηματική ανασκόπηση των κλινικών δοκιμών κατέληξε στο συμπέρασμα ότι δεν υπήρχαν στοιχεία για κλινικά σημαντικές επιπτώσεις, εκτός ίσως για τη θεραπεία του πόνου και συνεχούς υποκειμενικής επίδρασης συμπτωμάτων. Η δημοσίευση αυτή έγινε αντικείμενο δριμείας κριτικής.
## Παραπομπές


Κατηγορία:Φαρμακευτική
Κατηγορία:Εναλλακτική ιατρική
Κατηγορία:Ψυχολογικά φαινόμενα
Κατηγορία:Θεραπευτικές αγωγές
Κατηγορία:Εξαπάτηση
Ιωάννης Δαμβέργης

Ο **Ιωάννης Δαμβέργης** (1862-1938) ήταν Έλληνας λογοτέχνης και δημοσιογράφος. Διετέλεσε πρόεδρος του Εθνικού Θεάτρου (1932) επί κυβερνήσεως Ελευθερίου Βενιζέλου. 

## Βιογραφικά στοιχεία
Γεννήθηκε στο Ηράκλειο το 1862 αλλά εξαιτίας της Κρητικής Επανάστασης αναγκάστηκε να μετακομίσει σε παιδική ηλικία στη Σμύρνη. Εκεί μαθήτευσε στην Ευαγγελική Σχολή και στη συνέχεια σπούδασε νομική στο πανεπιστήμιο Αθηνών όπου και εγκαταστάθηκε μόνιμα. Διετέλεσε διευθυντής του περιοδικού Εβδομάς την περίοδο 1887-1892 και της Εφημερίδας των συζητήσεων, ενώ από το 1902 έως το 1916 ανέλαβε την έκδοση και διανομή του εθνικιστικού φυλλαδίου Πάτρια. Ο Ιωάννης Δαμβέργης υποστήριξε τον αγώνα των κρητικών για ανεξαρτησία. Ήταν υποστηρικτής της βενιζελικής παράταξης, έχοντας δουλέψει ως διευθυντής του πολιτικού γραφείου του Ελευθέριου Βενιζέλου, γι' αυτό και συνελήφθη τον Νοέμβριο του 1916 και φυλακίστηκε έως τον Ιανουάριο του επόμενου χρόνου με την κατηγορία της εσχάτης προδοσίας. Πέθανε στις 17 Απριλίου 1938 στην Αθήνα.

## Έργο
Ο Ιωάννης Δαμβέργης έγραψε κυρίως πεζογραφικό έργο το οποίο τοποθετείται χρονικά στη λογοτεχνική γενιά του 1880 και ανήκει στη γλωσσική παράταξη της καθαρεύουσας. Σημαντικότερο έργο του είναι η συλλογή διηγημάτων *Οι Κρήτες μου* που απεικονίζει χαρακτηριστικες εικόνες της κρητικής ζωής.

## Εργογραφία

### Ποίηση
*Τραγούδια της φυλακής (1918)
*Τραγούδια της αγάπης (1925)
*Τραγούδια των γηρατειών (1940)
### Διηγήματα
*Οι Κρήτες μου (1898)
*Επεισόδια της ζωής (1904)
### Δοκίμια
*Το άσυλον των Θεών· Εντυπώσεις εκ του Δωδεκαθέου του γλύπτου κ.Γ.Βρούτου (1886)

## Παραπομπές


Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Νικόλαος Ματσανιώτης

Ο **Νικόλαος Ματσανιώτης** (1925 - 2010) ήταν Έλληνας γιατρός και μέλος της Ακαδημίας Αθηνών.

## Βιογραφικά στοιχεία

Γεννήθηκε στο Κιάτο Κορινθίας και σπούδασε ιατρική στο πανεπιστήμιο Αθηνών. Έγινε διδάκτωρ παιδιατρικής στο ίδιο πανεπιστήμιο και την περίοδο 1955 - 1958 συμπλήρωσε τις σπουδές του στις ΗΠΑ. Ακολούθησε ακαδημαϊκή καριέρα και το 1968 εξελέγη τακτικός καθηγητής παιδιατρικής στο πανεπιστήμιο Αθηνών. Από το 1966 έως και την συνταξιοδότησή του, το 1993 διετέλεσε διευθυντής της παιδιατρικής κλινικής του πανεπιστημίου Αθηνών. Επίσης είχε διατελέσει πρόεδρος του Ανωτάτου Υγειονομικού Συμβουλίου του Κράτους (1973 - 1979), πρύτανης του καποδιστριακού πανεπιστημίου Αθηνών (1976 - 1977) κ.α. Είχε πλούσιο ερευνητικό και συγγραφικό έργο ενώ σημαντική ήταν η συμβολή του για την πρόληψη του Aids.

Το 1984 εξελέγη μέλος της Ακαδημίας Αθηνών στην έδρα των Ιατρικών Επιστημών, της οποίας έχει διατελέσει και πρόεδρος (1997). Από το 1998 μέχρι και το 2010 εκλεγόταν συνεχώς γενικός γραμματέας αυτής. Το 1998 ύστερα από πρότασή του συνήλθε η ολομέλεια της Ακαδημίας Αθηνών, η οποία παρά την απόφαση της επιτροπής των βραβείων Ουράνη, της οποίας ήταν μέλος, να βραβεύσει το έργο του Σωκράτη Καψάσκη για τον Διονύσιο Σολωμό, αποφάσισε να επανεξετάσει τα βραβεία απορρίπτοντας την βράβευση και μη δεχόμενη για πρώτη φορά να δώσει βραβεία από το 1972, έτος που θεσπίστηκαν. Είχε τιμηθεί με τον  Σταυρό του Ανώτερου Ταξιάρχη του Τάγματος του Φοίνικος ενώ ήταν επίτιμο μέλος της Αμερικανικής Παιδιατρικής Εταιρείας, της Αμερικανικής Ακαδημίας Παιδιατρικής και της Γαλλικής Παιδιατρικής Εταιρείας.

Απεβίωσε στην Αθήνα στις 6 Μαΐου 2010 και ενταφιάστηκε στο νεκροταφείο Κηφισιάς. Ήταν παντρεμένος και είχε αποκτήσει δύο παιδιά.

## Πηγές


## Εξωτερικοί σύνδεσμοι
*

Κατηγορία:Μέλη της Ακαδημίας Αθηνών
Κατηγορία:Πρόεδροι της Ακαδημίας Αθηνών
Δημήτρης Παλάζης

Ο **Δημήτρης Παλάζης** (Αθήνα, 5 Ιουλίου 1960 - ) είναι Έλληνας ποιητής, ο οποίος, επίσης, έχει ασχοληθεί με την πεζογραφία, το δοκίμιο, καθώς και την θεατρική συγγραφή.

Ποιήματα, πεζά και δοκίμιά του έχουν δημοσιευτεί κατά καιρούς σε περιοδικά, εφημερίδες και στο διαδίκτυο. Έχει βραβευθεί στον Θεατρικό Διαγωνισμό του Φ.Σ. Παρνασσός (2007), για το θεατρικό του *Σεισμογενής περιοχή*. Ζει και εργάζεται στην Αθήνα.

## Εργογραφία
### Ποιητικές συλλογές
* Από την Απομόνωση 1981
* Νήσος Ευταλία, 2005
* Φυγάδες των καιρών, εκδ. Αλεξάνδρεια, 2006
* Το κόκκινο βιβλίο, εκδ. Αλεξάνδρεια, 2009

### Ανθολογίες
* Μονοδιάλογοι, 2008 και στη Biblionet.gr, 
* World's Strand, 2006
* *Ανθολογία Νέων Ποιητών, εκδόσεις Πανεπιστημίου Μακεδονίας, 2006*

### Περιοδικά
* Eclectica Magazine, Four Poems
* Περιοδικό Γραμμάτων & Τεχνών Βακχικόν

## Εξωτερικοί σύνδεσμοι
* Εθνικό Κέντρο Βιβλίου/ biblionet
* Διακτυακός τόπος του ποιητή
* www.critique.gr/ Βιογραφικό & Άρθρα
* Άρθρα για το θέατρο
* Lexima.gr forum
* The Peregrine Muse, poems
* Poetic Fable
* Storm Doors, poem
* anemologio.gr forum

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες συγγραφείς του 20ού αιώνα
Διερμηνέας γραμμής εντολών

[thumb|180px|right|Ο διερμηνέας γραμμής εντολών [Κέλυφος bash|bash.]]
Ένας **διερμηνέας γραμμής εντολών** (**Command line Interpreter**) ή **[[Κέλυφος (υπολογιστές)|κέλυφος]] γραμμής εντολών** είναι ένα πρόγραμμα υπολογιστή το οποίο διαβάζει γραμμές κειμένου από τον χρήστη και τα διερμηνεύει προς τον αντίστοιχο λειτουργικό σύστημα ή γλώσσα προγραμματισμού.

## Ο διερμηνέας γραμμής εντολών σαν διεπαφή χρήστη
Ο διερμηνέας γραμμής εντολών δίνει στον χρήστη την δυνατότητα να χρησιμοποιήσει διάφορες εντολές με πολύ αποτελεσματικό (και συχνά λιτό) τρόπο. Απαιτείται από τον χρήστη να γνωρίζει τα ονόματα των εντολών και τις (αν παίρνει) παραμέτρους της κάθε εντολής, και την σύνταξη της γλώσσας την οποία ο χρήστης χρησιμοποιεί. Από το 1960 και μετά, η αλληλεπίδραση του χρήστη με τους υπολογιστές γινόταν κατά κύριο λόγο μέσω της διεπαφής γραμμής εντολών. Στην δεκαετία του 1970 άρχισε η έρευνα για την ανάπτυξη γραφικού περιβάλλοντος χρήστη (GUI) όπου όλες οι λειτουργίες θα γινόταν μέσω γραφικού περιβάλλοντος σε αντίθεση με την διεπαφή γραμμής εντολών που χρησιμοποιείται κείμενο. Μετά από αυτό το GUI είναι ο πιο συνηθισμένος τρόπος επικοινωνίας με τον υπολογιστή. Παρόλα αυτά η γραμμή εντολών χρησιμοποιείται ακόμα σε ορισμένες περιπτώσεις όπου παρέχει ευελιξία έναντι του γραφικού περιβάλλοντος.

## Κελύφη γραμμής εντολών του Unix
* bash
* Κέλυφος Bourne
* csh
* ksh (Korn Shell)
* tcsh
* zsh

## Κελύφη γραμμής εντολών των Windows
* Γραμμή εντολών Windows
* PowerShell

## Δείτε επίσης
* Κέλυφος (υπολογιστές)

## Εξωτερικοί σύνδεσμοι
* A Brief History of User Interfaces: Command-Line Interfaces, μια σύντομη ιστορία της γραμμής εντολών 
* Σύντομη αναφορά στα κελύφη στο ελληνικό εγχειρίδιο του FreeBSD

Κατηγορία:Αλληλεπίδραση Ανθρώπου-Υπολογιστή
Κατηγορία:Προγραμματισμός
Κατηγορία:Γλώσσες υπολογιστή
Δείκτης

Ο όρος **δείκτης** μπορεί να αναφέρεται:

* Στον Δείκτης (πληροφορική) στην επιστήμη των υπολογιστών
* Στον Πεχαμετρικός δείκτης, ουσία που αλλάζει χρώμα ανάλογα με το pH του περιβάλλοντος
* Δείκτης επιστημονικής ποιότητας h, ο οποίος στοχεύει στη μέτρηση της ποιότητας των ακαδημαϊκών δημοσιεύσεων ενός επιστήμονα ή ερευνητή.
* Στον Δείκτης (χέρι), ένα από τα πέντε δάκτυλα του ανθρώπινου χεριού
* Στον Δείκτης (συσκευή), βασικό εξάρτημα ένδειξης μιας συσκευής μέτρησης.
Κοιλιωμένο Ζακύνθου

Ο **Κοιλιωμένος** ή το **Κοιλιωμένο** (γνωστό και ως *Άγιος Νικόλαος*) είναι ορεινό χωριό σε υψόμετρο 480 μέτρα στην κεντρική Ζάκυνθο, με 350 μόνιμους κατοίκους περίπου, οι οποίοι απασχολούνται κατά κύριο λόγο με τη γεωργία και την κτηνοτροφία. Απέχει 16 χιλιόμετρα από την πόλη της Ζακύνθου.

Η μετονομασία του χωριού για σύντομο χρονικό διάστημα (1955 έως 1985) σε Άγιος Νικόλαος αιτιολογείται λόγω της εκκλησίας του Αγίου Νικολάου που είναι και ο Άγιος προστάτης του χωριού.

Το καμπαναριό άρχισε να κτίζεται το 1893 και τελείωσε το 1900 περίπου, από τοπικά υλικά και τεχνίτες, και με αρχιτέκτονα τον Αναστάσιο Μαρούδα ή Κόντο.

Η παλαιότερη αλλά και σημερινή ονομασία του χωριού, Κοιλιωμένο, όσο και η σημερινή που είναι η ίδια, προήλθε από την τοποθεσία που κτίστηκε το χωριό, ένα φυσικό κοίλωμα, με κύριο στόχο την προστασία του, τόσο από τις καιρικές συνθήκες, όσο και από τους Αλγερινούς (κυρίως) πειρατές.

Το χωριό υπήρξε πρωτεύουσα του Δήμου Ναφθίων, δήμος που ονομάσθηκε έτσι από τη νάφθα που έβγαινε στην περιοχή λίμνη Κεριού, από την εποχή του Ομήρου που πρώτος την αναφέρει.

Τα επώνυμα του συνόλου των κατοίκων του είναι κυρίως τέσσερα: Μαρούδας, Βυθούλκας, Κορφιάτης, Σούλης, και από μια οικογένεια, Πλατυπόδης, Μούσουρας, και Τριανταφυλλίδης.

## Δημογραφική εξέλιξη
Η δημογραφική εξέλιξη του οικισμού κατά τις τελευταίες δεκαετίες είναι η εξής:

## Παραπομπές


## Πηγές
* Μένουμε Ελλάδα - Κοιλιωμένο Ζακύνθου: Η ιστορία των πετράδων
* Εκκλησίες στη Ζάκυνθο - Άγιος Νικόλαος

Κατηγορία:Χωριά της περιφερειακής ενότητας Ζακύνθου
Κατηγορία:Δήμος Ζακύνθου
Τσαρλς Τόμσον Ρις Γουίλσον

Ο **Τσαρλς Τόμσον Ρις Γουίλσον** (*Charles Thomson Rees Wilson*, 14 Φεβρουαρίου 1869 – 15 Νοεμβρίου 1959) ήταν Σκωτσέζος φυσικός και μετεωρολόγος ο οποίος βραβεύθηκε με το Νόμπελ Φυσικής για τη μέθοδο που κάνει ορατές τις τροχιές φορτισμένων σωματιδίων, μέσω υγροποίησης σταγονιδίων.

## Βιογραφία
Ο Γουίλσον γεννήθηκε στο Midlothian της Σκωτίας. Πατέρας του ήταν ο αγρότης Τζον Γουίλσον και μητέρα του η Άννι Κλερκ Χάρπερ. Μετά το θάνατο του πατέρα του το 1873, η οικογένειά του μετακόμισε στο Μάντσεστερ. Σπούδασε βιολογία στο Πανεπιστήμιο του Μάντσεστερ με σκοπό να γίνει ιατρός. Ύστερα φοίτησε στο Πανεπιστήμιο του Κέιμπριτζ όπου ενδιαφέρθηκε για τη χημεία και τη φυσική.

Ο Γουίλσον, στη συνέχεια, άρχισε να ενδιαφέρεται ιδιαίτερα για τη μετεωρολογία και το 1893 ξεκίνησε να μελετά τα σύννεφα και τις ιδιότητές τους. Εργάστηκε για κάποιο χρονικό διάστημα στο παρατηρητήριο του Μπεν Νέβις, όπου έκανε παρατηρήσεις σχηματισμού νεφών. Προσπάθησε να αναπαραγάγει το φαινόμενο αυτό σε μικρότερη κλίμακα στο εργαστήριο του Κέιμπριτζ. Για την ανακάλυψη του, πήρε το βραβείο Νόμπελ Φυσικής το 1927.

Ο Γουίλσον νυμφεύθηκε το 1908 την Τζέσι Φρέιζερ, κόρη ιερέως από τη Γλασκώβη, με την οποία απέκτησαν τέσσερα παιδιά. Πέθανε στο Εδιμβούργο.

## Κληρονομιά
Ο κρατήρας Γουίλσον στη Σελήνη ονομάστηκε προς τιμήν του και του Αλεξάντερ Γουίλσον και Ραλφ Γουίλσον.
Ο σχηματισμός νεφών, που εμφανίζεται μετά από μια πολύ μεγάλη έκρηξη (όπως μια πυρηνική έκρηξη), πήρε το όνομά του.
Το Wilson Society, στις φυσικές επιστήμες της κοινωνίας του Sidney Sussex College, φέρει επίσης το όνομα του.
Τα αρχεία του Τσαρλς Γουίλσον συντηρούνται από τα Αρχεία του Πανεπιστημίου της Γλασκώβης (GUAS).

## Παραπομπές
 

## Εξωτερικοί σύνδεσμοι
* [Η βιογραφία του Τσαρλς Γουίλσον [Ίδρυμα Νόμπελ]] 

Κατηγορία:Σκωτσέζοι φυσικοί
Κατηγορία:Σκωτσέζοι χημικοί
Κατηγορία:Σκωτσέζοι μετεωρολόγοι
Κατηγορία:Βραβευμένοι με Νόμπελ Φυσικής
Κατηγορία:Φυσικοί του 19ου αιώνα
Κατηγορία:Φυσικοί του 20ού αιώνα
Απόλλων της Πάρου

Ο **Απόλλων της Πάρου** είναι ελληνικό έργο αρχαϊκής τέχνης. Βρέθηκε το 1901 κατά τις ανασκαφές του Ασκληπιείου της Πάρου  στην βορειοδυτική γωνία του ιερού και φυλάγεται σήμερα στο Μουσείο του Λούβρου στο Παρίσι με αύξοντα αριθμό Ma 3103.
## Περιγραφή
Το μαρμάρινο άγαλμα έχει ύψος 1,035 μέτρα, ενώ λείπουν τα δύο κάτω άκρα από το γόνατο. Παρουσιάζει έναν έφηβο (κούρος), 
στην γνωστή όρθια βηματιστή στάση. Το αριστερό πόδι κάνει ένα βήμα μπροστά. Ο αριστερός βραχίονας έχει φυσικά λυγισμένο τον αγκώνα και αιωρείται με ελαφρά κλίση προς τα εμπρός. Η πυγμή είναι σφιχτή και ακουμπάει με το πίσω της μέρος στον μηρό. Το σώμα είναι καλογυμνασμένο και φέρει τις χαρακτηριστικές  αναλογίες όλων των κούρων αγαλμάτων. Η πλάτη είναι φαρδιά, κάνει όμως ιδιαίτερη εντύπωση μόνο από την πίσω άποψη, ενώ από μπροστά παρουσιάζεται φυσική. Ο θώρακας είναι τεταμένος, η σπονδυλική στήλη γερή, η μέση λεπτή. Γενικά οι γραμμές είναι απαλές και αρμονικές χωρίς υπερβολικό τονισμό των ανατομικών λεπτομερειών.

Η κεφαλή είναι φυσική, το πρόσωπο όλο ζωντάνια. Τα μάτια έχουν το χαρακτηριστικό για την αρχαϊκή τέχνη υπερμέγεθος, το πρόσωπο είναι χαμογελαστό και γλυκό. Η πυκνή κόμη είναι καλοχτενισμένη και πέφτει στους ώμους και την πλάτη σαν κοτσίδες, ενώ μπροστά τα μαλλιά είναι δεμένα με κορδέλα. Το κούτελο είναι στολισμένο με μπούκλες όπως αυτές που συναντάμε και στον Απόλλωνα της Θήρας. 

Το άγαλμα είναι σμιλευμένο από μάρμαρο της Πάρου. Φέρει μικρά θραύσματα και φθορές στην επιφάνειά του, αλλά γενικά είναι σε καλή κατάσταση. Η μύτη είναι σπασμένη. Ο αριστερός βραχίονας βρέθηκε δίπλα στο σώμα σπασμένος σε τρία κομμάτια και ανασυγκροτήθηκε. Ο δεξιός βραχίονας λείπει από την μασχάλη.
## Ερμηνεία
Όλες οι λεπτομέρειες του καλλιτεχνήματος αυτού είναι αναμφίβολα δείγματα της υψηλής τέχνης των γλυπτών του νησιού. Ο κούρος ήταν  τοποθετημένος στο ιερό του θεού Απόλλωνα, και είναι ίσως άγαλμα του θεού, ή ανδριάντας ενός ήρωα.
## Ιστορική τοποθέτηση
Το άγαλμα προφανώς είχε πέσει στο έδαφος και θάφτηκε στα αρχαία χρόνια, πιθανώς κατά την ανοικοδόμηση του νεώτερου ναού. Είναι έργο τοπικού καλλιτέχνη της εποχής του 6ου αιώνα π.Χ.
## Πηγές

* 

Κατηγορία:Κούροι
Κατηγορία:Αρχαιολογικά ευρήματα στην Πάρο
Κατηγορία:Αρχαϊκή τέχνη
Κατηγορία:Γλυπτά στο Μουσείο του Λούβρου
Εγώ, το Ρομπότ (ταινία)

Το ***Εγώ, το Ρομπότ*** (αγγλικά: *I, Robot*) είναι δυστοπική ταινία δράσης και επιστημονικής φαντασίας του 2004, που σκηνοθετήθηκε από τον Άλεξ Πρόγιας. Στην ταινία παίζουν οι Γουίλ Σμιθ, Μπρίτζετ Μόιναχαν, Μπρους Γκρίνγουντ, Τσι ΜακΜπράιντ, Τζέιμς Κρόμγουελ, Άλαν Τούντικ και Σάια ΛαΜπεφ. Η ταινία είναι βασισμένη σε διηγήματα του Ισαάκ Ασίμωφ.

## Πλοκή
Το 2035, όλο και περισσότεροι άνθρωποι αγοράζουν ρομπότ για οικιακούς βοηθούς. Όταν όμως ένα από τα κορυφαία στελέχη της μεγαλύτερης εταιρείας που κατασκευάζει τα ρομπότ αυτοκτονεί, η υπόθεση ανατίθεται στον αστυνόμο Ντελ Σπούνερ (Γουίλ Σμιθ), ο οποίος μισεί τα ρομπότ λόγω ενός παλαιότερου περιστατικού. Ο Σπούνερ όμως αμφιβάλλει αν ο θάνατος του επιστήμονα οφειλόταν πράγματι σε αυτοκτονία. Όλα όμως αλλάζουν, όταν ανακαλύπτει ένα ρομπότ με το όνομα Σόνι (Άλαν Τούντικ) στον τόπο του εγκλήματος, το οποίο διαφέρει από τα υπόλοιπα.

## Παραπομπές


## Εξωτερικοί σύνδεσμοι
* 

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2004
Κατηγορία:Ταινίες παραγωγής 20th Century Fox
Κατηγορία:Ταινίες τοποθετημένες στο μέλλον
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Δυστοπικές ταινίες
Κατηγορία:Ταινίες με θέμα την τεχνητή νοημοσύνη
Κατηγορία:Αμερικανικές 3D ταινίες
Κατηγορία:Ταινίες σε σκηνοθεσία Άλεξ Πρόγιας
Κατηγορία:Ρομπότ στη μυθοπλασία
Κατηγορία:Ταινίες με μουσική σύνθεση Μάρκο Μπελτράμι
Όουεν Γουίλανς Ρίτσαρντσον

Ο **Όουεν Γουίλανς Ρίτσαρντσον** (*Owen Willans Richardson*, 26 Απριλίου 1879 – 15 Φεβρουαρίου 1959) ήταν Βρετανός φυσικός ο οποίος το 1928 πήρε το βραβείο Νόμπελ Φυσικής για το έργο του πάνω στη θερμιονική εκπομπή, το οποίο οδήγησε στο νόμο του Ρίτσαρντσον.

## Βιογραφία
Ο Ρίτσαρντσον γεννήθηκε στο Γιόρκσαϊρ της Αγγλίας, ήταν ο μοναχογιός του Τζόσουα Χένρι και της Σαρλότ Μαρία Ρίτσαρντσον. Φοίτησε στο *Batley Grammar School* και έπειτα στο Τρίνιτι Κόλετζ του Πανεπιστημίου Κέμπριτζ.

## Παραπομπές


Κατηγορία:Άγγλοι φυσικοί
Κατηγορία:Βραβευμένοι με Νόμπελ Φυσικής
Κατηγορία:Φυσικοί του 20ού αιώνα
Κατηγορία:Απόφοιτοι του Πανεπιστημίου του Κέιμπριτζ
Γρηγόρης Παπαζαχαρίας

Ο **Γρηγόρης Παπαζαχαρίας** (20 Μαρτίου 1985) είναι Έλληνας παλαίμαχος ποδοσφαιριστής που αγωνιζόταν ως κεντρικός αμυντικός και πλάγιος αμυντικός.

## Καριέρα
Ο Παπαζαχαρίας ξεκίνησε την ποδοσφαιρική του καριέρα από την Αναγέννηση Επανομής. Το καλοκαίρι του 2001 αποκτήθηκε από τον Ηρακλή και από την αγωνιστική περίοδο 2002–2003 ξεκίνησε να αγωνίζεται στην επαγγελματική ομάδα του συλλόγου. Την περίοδο 2004–2005 αγωνίστηκε σε 17 αγώνες πετυχαίνοντας 1 τέρμα ενώ την αμέσως επόμενη είχε 24 συμμετοχές βοηθώντας τα μέγιστα την ομάδα του να καταταγεί στην 4η θέση, και να εξασφαλίσει την έξοδο στο Κύπελλο ΟΥΕΦΑ. Αν και τις επόμενες 2 χρονιές περιορίστηκε σε μόλις 24 συμμετοχές, το 2008–2009 έχει μια γεμάτη σεζόν με 28 συμμετοχές, από τις οποίες οι 27 ως βασικός, ενώ ολοκλήρωσε την περίοδο 2009–2010 με 2 γκολ σε 20 συμμετοχές.

Στις 28 Ιουνίου 2010 έμεινε ελεύθερος από τον Ηρακλή Θεσσαλονίκης, και μετά από λίγες μέρες συμφώνησε να συνεχίσει την καριέρα του για τα επόμενα 3 χρόνια στον Άρη Θεσσαλονίκης. Το καλοκαίρι του 2013 έγινε παίκτης του Απόλλωνα Σμύρνης και την επόμενη σεζόν συνέχισε την καριέρα του στη Β΄ Κατηγορία της Κύπρου με τη φανέλα της Ένωσης Νέων Παραλιμνίου. Κατά την πρώτη του χρονιά ήταν ένα από τα βασικά στελέχη της ομάδας, ωστόσο την επόμενη σεζόν δεν έλαβε χρόνο συμμετοχής καθώς τέθηκε εκτός πλάνων και παράλληλα δεν επετεύχθη διακανονισμός ώστε να λυθεί το συμβόλαιό του.

Τα επόμενα χρόνια αγωνίστηκε στις χαμηλότερες εθνικές κατηγορίες της Ελλάδας για λογαριασμό της Δόξα Δράμας, του Απόλλωνα Λάρισας, του Αιγάλεω, της Θύελλας Καμαρίου και του Α.Σ. Σαντορίνη 2020. Το 2021 επέστρεψε στην Αναγέννηση Επανομής.

## Στις εθνικές ομάδες
Ο Παπαζαχαρίας έχει διατελέσει μέλος της Εθνικής Παίδων, της Εθνικής Νέων καθώς και της Εθνικής Ελπίδων.

## Παραπομπές


Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Αναγέννησης Επανομής
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Β΄ Κατηγορίας Κύπρου
Σιδηροδρομικός Σταθμός Πλατείας Αιτωλικού

Ο **Σιδηροδρομικός Σταθμός Πλατείας Αιτωλικού** ήταν σταθμός των Σιδηροδρόμων Βορειοδυτικής Ελλάδος, επί της σιδηροδρομικής γραμμής Αιτωλικού - Κατοχής, στη χιλιομετρική θέση 1,000 από το σταθμό Αιτωλικού. Βρισκόταν στο Αιτωλικό και πήρε το όνομά του από την κεντρική πλατεία του Αιτωλικού, την περιοχή της οποίας εξυπηρετούσε ως προαιρετική στάση. Δεν διέθετε κάποια ιδιαίτερη εγκατάσταση. Εγκαινιάστηκε το 1912 και έκλεισε το 1943, μαζί με τη γραμμή Αιτωλικού - Κατοχής.

Πλατεια Αιτωλικου
Πλατεια Αιτωλικου
Πλατεια Αιτωλικου
Κατηγορία:Αιτωλικό
Σάλυες

Οι **Σά(λ)λυες** ή **Σαλλούβιοι** (λατινικά: *Salluvii*) ήταν αρχαίος λαός της Ευρώπης, της αρχαίας Γαλατίας, που κατοικούσε μεταξύ του Ροδανού και των Άλπεων, στη σημερινή Προβηγκία.

Ο λαός αυτός αρχικά απωθήθηκε από τους αρχαίους Έλληνες που κατοικούσαν στη Μασσαλία. Το 123 π.Χ. ο Ρωμαίος Σέξτιος Καλβίνος τους πολέμησε και κατατρόπωσε ιδρύοντας στην περιοχή τους την πόλη Άκουαι Σέξτιαι (σημερινή Αιξ-αν-Προβάνς).

## Παραπομπές

## Πηγές
*"Εγκυκλοπαίδεια Πάπυρος Λαρούς Μπριτάννικα", τομ.53ος, σελ.92

Κατηγορία:Γαλατικοί λαοί
Κατηγορία:Λίγυρες
Κρατιδιακές εκλογές της Βόρειας Ρηνανίας-Βεστφαλίας (2000)

Οι **κρατιδιακές εκλογές της Βόρειας Ρηνανίας-Βεστφαλίας 2000**, διεξήχθησαν στις 14 Μαΐου 2000, για να εκλέξουν τα μέλη του Κοινοβουλίου (νομοθετικό σώμα του κρατιδίου) της ΒΡ-Β.

## Θέματα και εκστρατεία
## Αποτελέσματα

## Μετά τις εκλογές
Ο Βόλφγκανγκ Κλέμεντ παρέμεινε πρωθυπουργός, κυβερνώντας με έναν συνασπισμό SPD-Πρασίνων.

## Πηγές
* The Federal Returning Officer 

2000
Βορεια Ρηνανια
Συμμαχία '90/Οι Πράσινοι

Η **Συμμαχία '90/Οι Πράσινοι** (γερμανικά: *Bündnis 90/Die Grünen*), είναι γερμανικό πολιτικό κόμμα που στηρίζεται στις αρχές της πολιτικής οικολογίας. Ιδρύθηκε τον Γενάρη του 1980 ως "*Πράσινοι*" στην Δυτική Γερμανία, ενώ το 1993 συγχωνεύτηκε στο κόμμα η "*Συμμαχία 90*'" από την Ανατολική Γερμανία. Πρόεδρος του κόμματος είναι η Φραντσίσκα Μπράντνερ από το 2024.

Οι πρώτοι περιφερειακοί προκάτοχοι του κόμματος δημιουργήθηκαν τη δεκαετία του 70 μέσα από τα νέα κοινωνικά κινήματα. Ιδρύθηκε επίσημα τον Ιανουάριο του 1980 στο συνέδριο της Καρλσρούης, στη δυτική Γερμανία με την ονομασία *Οι Πράσινοι*. Είναι ένα από τα παλιότερα και το πιο επιτυχημένο από τα πράσινα κόμματα των μεγάλων ευρωπαϊκών χωρών. Με την επανένωση των δύο Γερμανιών, διάφορες οργανώσεις ανθρωπίνων δικαιωμάτων της ανατολικής Γερμανίας σχημάτισαν τη Συμμαχία 90, η οποία προσχώρησε στους Πράσινους το 1993. Η Συμμαχία '90/Οι Πράσινοι συμμετείχε στην ομοσπονδιακή κυβέρνηση από τον Οκτώβριο 1998 μέχρι τον Οκτώβριο 2005 και εκ νέου από τον Δεκέμβριο του 2021.

Οι Πράσινοι είναι μέλος του Ευρωπαϊκού Πράσινου Κόμματος.

## Εκλογική Παρουσία
### Δυτική Γερμανία
* 1980 (Βουλευτικές) 1.5% 0 έδρες
* 1983 (Βουλευτικές) 5.6% 27 έδρες
* 1987 (Βουλευτικές) 8.3% 42 έδρες                                         
* 1979 (Ευρωεκλογές) 3.2% 0 έδρες
* 1984 (Ευρωεκλογές) 8,2% 7 έδρες
* 1989 (Ευρωεκλογές) 8,4% 7 έδρες 

### Ενιαία Γερμανία
* 1990 (Βουλευτικές) 4.9% 8 έδρες                                                    
* 1994 (Βουλευτικές) 7.3% 49 έδρες
* 1998 (Βουλευτικές) 6.7% 47 έδρες
* 2002 (Βουλευτικές) 8.6% 55 έδρες                                                  
* 2005 (Βουλευτικές) 8.1% 50 έδρες
* 2009 (Βουλευτικές) 10.7% 68 έδρες                                           
* 2013 (Βουλευτικές)  8.4% 63 έδρες
* 2017 (Βουλευτικές) 8.9% 67 έδρες
* 2021 (Βουλευτικές) 14.8% 118 έδρες                                  
* 2025 (Βουλευτικές) 11.6% 85 έδρες 
* 1994 (Ευρωεκλογές) 10.1% 12 έδρες
* 1999 (Ευρωεκλογές) 6.4% 7 έδρες                                                                                                
* 2004 (Ευρωεκλογές) 11.9% 13 έδρες
* 2009 (Ευρωεκλογές) 12.1% 14 έδρες                                         
* 2014 (Ευρωεκλογές) 10.7% 11 έδρες
* 2019 (Ευρωεκλογές) 20.5% 21 έδρες
* 2024 (Ευρωεκλογές) 11.9% 12 έδρες

## Παραπομπές


## Εξωτερικοί σύνδεσμοι

* 

Κατηγορία:Γερμανικά πολιτικά κόμματα
Κατηγορία:Οικολογικά κόμματα